Suchinthana/ta-wikipedia huggingface dataset:
ஸ்ரீவைஷ்ணவம்

ஸ்ரீவைஷ்ணவ மரபு அல்லது ஸ்ரீவைஷ்ணவம் (Sri Vaishnav Sampradaya / Sri Vaishnavism)  இந்து சமயத்தின் பெரும் பிரிவுகளில் ஒன்றான   வைணத்தின்  ஒரு கிளையாகும். ஸ்ரீவைஷ்ண சம்பிரதாயத்தில் ஸ்ரீ எனப்படும் இலக்குமியை, திருமாலுக்கு இணையாக கருதி வழிபடுவர். பக்தர்களின் கோரிக்கைகள், இலக்குமி வழியாக திருமாலிடம் சென்றால் எளிதில் நிறைவேறும் என்பது ஸ்ரீவைஷ்ணவர்களின் நம்பிக்கை ஆகும்.

மேலும் தங்களை இராமானுஜரின் சம்பந்தம் உடையவர்கள் என்பதற்கு அடையாளமாக பஞ்ச சம்ஸ்காரம் எனும் தீட்சை எடுத்துக் கொள்ளும் ஸ்ரீவைஷ்ணவர்கள் தங்கள் முன் தோள்பட்டையில் சங்கு மற்றும் சக்கர சின்னங்களை முத்திரையிட்டுக் கொண்டு, உடலில் 12 இடங்களில் திருமண் காப்பு இட்டுக் கொள்வதுடன், தங்களை அடியேன் இராமானுஜ தாசன் என்று மற்றவர்களிடம் அடையாளப்படுத்திக் கொள்வதுடன்,  விஷ்ணுவின் ஆயிரம் பெயர்களில்  ஒன்றை சூட்டிக் கொள்வர். பெண்கள் பஞ்ச சம்ஸ்கார தீட்சையின் போது இலக்குமியின் திருப்பெயர்களில் ஒன்றை சூட்டிக் கொள்வர்.

ஸ்ரீவைஷ்ண சம்பிரதாயத்தில், சமசுகிருத வேத மந்திரங்கள் பாஞ்சராத்திர ஆகமங்கள் மற்றும் ஆழ்வார்கள் பாடிய பாசுரங்களை தமிழ் வேதமாக போற்றுகிறது.

மேலும் இராமானுஜரின் விசிட்டாத்துவைத தத்துவத்தை ஸ்ரீவைஷ்ண மரபு கடைப்பிடிக்கிறது. இலக்குமியுடன் கூடிய திருமால் மீதான் பக்தி, இலக்குமியுடன் கூடிய திருமால் விக்கிரக ஆராதனைகள், அர்ச்சனைகள், பாகவத தருமம், சத்சங்கம், நாம ஜெபம், நாம கீர்த்தனைகள், ஹரி கதாகாலட்சேபங்கள செய்தல் ஸ்ரீவைஷ்ணவ சம்பிரதாயங்கள் ஆகும்.

ஸ்ரீவைஷ்ணவர்கள் பஞ்ச சம்ஸ்காரம் செய்து கொள்வது வைகுந்தப் பிராப்தி எனும் மோட்சத்திற்கு வழிவகுக்கும் என கருதுகின்றனர்.

ஸ்ரீவைஷ்ணவ சம்பிரதாயம் தமிழ்நாடு, ஆந்திரா மற்றும் மைசூர்  பகுதிகளில் கடைப்பிடிக்கப்படுகிறது.

ஸ்ரீவைஷ்ணவப் பிரிவுகள் 
வேதாந்த தேசிகர் காலத்திற்குப் பின்னர் பெருமாள் கோயில் பூஜைகள், சுவாமி வீதி உலா  மற்றும்  திருவிழாக்களில், தமிழ் வேதமான  நாலாயிர திவ்யப் பிரபந்தப் பாடல்களை இசைப்பது தொடர்பாக பிணக்குகள் எழுந்தன. ஆழ்வார்களின் பாடல்கள் பெருமாள் கோயில் கருவறைகளில் இசைக்கூடாது எனக் கருதியதால்,   ஸ்ரீவைஷ்ணவம் வடகலை, தென்கலை என இரண்டாகப் பிரிந்தது. தென் கலை பிரிவு ஸ்ரீவைஷ்ணவர்கள் தமிழ் வேதமாக கருதப்படும் நாலாயிர திவ்யப் பிரபந்தப் பாடல்களை பெருமாள் கோயில்களில் இசைக்கும் வழக்கம் கொண்டவர்கள்.

ஸ்ரீவைஷ்ணவ ஆச்சாரியர்கள் 
 நாதமுனிகள்
 ஆளவந்தார்
 இராமானுசர்
 முதலியாண்டான்
 பிள்ளை லோகாச்சாரியர்
 வேதாந்த தேசிகர்
 மணவாள மாமுனிகள்

ஸ்ரீவைஷ்ணவத் தலங்களும், மடங்களும் 
 திருவரங்கம்
 திருமலை – திருப்பதி
 காஞ்சிபுரம்
 மேல்கோட்டை, கர்நாடகா
 திருப்பெரும்புதூர் (இராமானுசர் பிறந்த ஊர்)
 அகோபில மடம், அகோபிலம்,  ஆந்திரப் பிரதேசம்
 வானமாமலை மடம்,  வானமாமலை, திருநெல்வேலி

இதனயும் காண்க 
 பஞ்ச சம்ஸ்காரம்
 பாஞ்சராத்திரம்
 வைகானசம்

மேற்கோள்கள்

வெளி இணைப்புகள் 

இந்து மெய்யியல் கருத்துருக்கள்
வைணவ சமயம்
வைணவப் பிரிவுகள்
பக்தி இயக்கம்
அனைத்திந்திய சாதுக்கள் கூட்டமைப்பு

அனைத்திந்திய சாதுக்கள் கூட்டமைப்பு அல்லது அகில பாரத அக்காரா பரிசத் (Akhil Bharatiya Akhara Parishad|ABAP)   இந்தியாவில் வாழும்  இந்து சமய சாதுக்களின் உயர்நிலை கூட்டமைப்பாகும். 
இக்கூட்டமைப்பில் 14 சாது சங்கங்கள் இணைந்துள்ளது. அவற்றுள் ராம ஜென்ம பூமி தொடர்பான நிர்மோகி அக்காராவும்  மற்றும் ஸ்ரீதத்தாத்திரேயர் அக்காரவும்  முக்கிய சாதுக்களின் சங்கங்கள் ஆகும்.

அமைப்பு
அக்காரா எனும் இந்தி மொழிச் சொல்லிற்கு மல்யுத்த வளையம் அல்லது வாதப் போரிடும் இடம்  எனப் பொருள்படும்.இச்சாதுக்களின் கூட்டமைபான அக்காராவில், பெரும்பான்மையாக சைவ சமயம் மற்றும் வைணவ சமயம் தொடர்பான சாதுக்களின் குழுக்களை கொண்டுள்ளது.

வரலாறு
மகாநிர்வாணி,  நிரஞ்சனி,  ஜுனா, அடல்,  அவஹான், அக்னி  மற்றும் ஆனந்த அக்காரா  ஆகிய  தசநாமி சாதுக்கள், ஆதிசங்கரர் காலத்தில் உருவானதாக கருதப்படுகிறது.
கும்ப மேளாக்களின் போது அக்காரா கூட்டமைப்பின் பங்களிப்பு அளப்பரியதாகும்.  இந்து சமய மக்களை பிறரிடமிருந்து காப்பதற்கு,  கி பி 1565-இல் மதுசூதன சரஸ்வதி என்பவர் ஆயுதம் தாங்கிய சாதுக்களின் அமைப்பை உருவாக்கினார்.

மேற்கோள்கள்

வெளி இணைப்புகள்
 சமய பணிகளை விடுத்து பணம் சம்பாதிக்கும் துறவிகள் மீது அகாடா பரிஷத் நடவடிக்கை
இந்து சமய அமைப்புகள்
கிமு 3 - கிபி 12 ஆம் நூற்றாண்டு ஈழத்து தமிழ் இலக்கியம்

கிமு 3 - கிபி 12 ஆம் நூற்றாண்டு ஈழத்து தமிழ் இலக்கியம்  என்பது சங்க காலம் தொடக்கம், தற்போது விரிவான இலக்கியச் சான்றுகள் கிடைக்கும் 13 ஆம் நூற்றாண்டு வரையான காலப்பகுதியைச் சார்ந்த ஈழத்து தமிழ் இலக்கியம் ஆகும்.  ஈழத்து இலக்கிய பாகுபாட்டில் இக் காலத்தின் தொடக்கப் பகுதியை சங்ககாலம் அல்லது மகாவம்ச அரசர் காலம் என்பர்.  இக்காலப்பகுதியைச் சார்ந்த முழுமையான இலக்கியப் படைப்புக்கள் கிடைப்பெறவில்லை.  பிற தமிழ்/சிங்கள இலக்கியங்களில் இடம்பெறும் குறிப்புகள், பதிகங்கள், பாடல்கள், சிங்கள/பாளி இலக்கியங்களில் இடம்பெறும் தமிழ் மொழியின் தாக்கங்கள், வாய்மொழி/நாட்டார் இலக்கியம், வரலாற்று ஆவணங்கள், கல்வெட்டுக்கள் மற்றும் சாசனங்களைக் கொண்டு ஆய்வாளர்கள் மீட்டுருவாக்க முயற்சிகளைச் செய்துள்ளார்கள்.

விரிவான சிங்கள இலக்கிய சான்றுகள் கிபி 12 நூற்றாண்டிலேயே கிடைக்கத் தொடங்குகின்றது.  இந்தக் காலத்துக்கு முந்திய படைப்புக்கள் அந்நியர் படைப்யெடுப்புக்களினால் அழிந்திருக்கலாம் என்று கூறப்படுகின்றது.  இதே போன்ற காரணங்களால் தமிழ் இலக்கியங்களும் அழிந்திருக்கலாம் என்று ஆ. வேலுப்பிள்ளை தனது ஆய்வில் சுட்டுகிறார்.

கால வகைப்பாடு 
 அனுராதபுர காலம் (கிமு 377 - கிபி 993)
 சங்க காலம்/மகாவம்ச அரசர் காலம் (கிமு 300 - கிபி 300)
 முந்திய சோழர் ஆட்சி 
 எல்லாளன்
 குளக்கோட்டன் (காலம் உறுதிசெய்யப்படவில்லை)
 சோழர் காலம் (கிபி 993 - 1077)

சான்றுகள்

கிபி 12 ஆம் நூற்றாண்டு - பதவியா கல்வெட்டுச் செய்யுள் 
உத்தமர்தங் கோயில் வலகழி எனலும்
நித்தநியமம் நெறிவளர்
சித்தமுடன் சீரிளமை சேர்ந்த
பதியில் விளையாரம்ப பேரிளமையார்த்துகள்
போதா வாயிரங் கொண்டுரைப்பர் திரு
சூத்தமாக முயன்றான் முயன்ற திரு.

கிபி 9/10 ஆம் நூற்றாண்டு - நாலுநாட்டார் கல்வெட்டு - அனுராதபுரச் செய்யுள்  
போதி நிழலமர்ந்த புண்ணியன்போ லெவ்வுயிர்க்குந்
தீதி வருள்சுரக்குஞ் சிந்தையா – னாதி
வருதன்மங் குன்றாத மாதவன்மாக் கோதை
யொருதர்ம பாலனுளன்.

கிபி 7 ஆம் நூற்றாண்டு - சம்பந்தரின் திருக்கேதீச்சரம் பதிகம் 
தென்னிலங்கையர் குலபதி மலைநலிந் தெடுத்தவன் முடிதிண்தோள்
தன்னலங்கெட  அடர்த்து அவற்கருள் செய்ததலைவனார் கடல்வாயப்
பொன்னிலங்கிய முத்துமா மணிகளும் பொருந்திய மாதோட்டத்
துன்னியன்பொடு அடியவ ரிறைஞ்சுகே தீச்சரத் துள்ளாரே

இவற்றையும் பார்க்க 
 :பகுப்பு:இலங்கைத் தமிழ்க் கல்வெட்டுக்கள்

மேற்கோள்கள்

வெளி இணைப்புகள் 
 தொடக்ககால ஈழத்து இலக்கியங்களும் அவற்றின் வரலாற்றுப் பின்னணியும் - பேரா. ஆ.வேலுப்பிள்ளை

ஈழத்து இலக்கியம்
பேடிஎம்

பேடிஎம் (Paytm) என்பது 2010ல் தொடங்கப்பட்ட இணைய வணிக நிறுவனமாகும், இது பல இணைய வழி பணப்பரிவர்த்தனை செய்ய பயன் படுகிறது. மேலும் இந்நிறுவனம் ''ஒன் நைன் செவன் கம்யூனிகேஷன்ஸ் ஆல் நிறுவப்பட்டது.

ஆதாரங்கள்

வணிக நிறுவனங்கள்
இந்திய வகைக்குறிகள்
இந்திய தேசிய பங்குச் சந்தையில் பட்டியலிடப்பட்டுள்ள நிறுவனங்கள்
நவிண்டில் சிவகாமி அம்மன் கோவில்

நவிண்டில் சிவகாமி அம்மன் ஆலயம் என்பது இலங்கையின் யாழ் மாவட்டத்தில் வடமராட்சி எனும் பிரதேசத்தில் நவிண்டில் எனும் ஊரில் உள்ள பிரபலமான ஓர் அம்மன் ஆலயம் ஆகும். இவ்வாலயத்தின் மூல மூர்த்தியாக சிவகாமி அம்மன் உள்ளது.

அமைவிடம் 
யாழ்ப்பாணத்தின் வடமராட்சி பகுதியில்  நவிண்டில் எனும் சிறிய கிராமத்தில் சிவகாமி அம்மன் கோவில் அமைந்துள்ளது. சிறிய கிராமத்தில் அமைந்திருந்தாலும் அம்மனின் அற்புதங்கள் அனைவராலும் அறியப்படடவை. பருத்தித்துறையில் இருந்து உடுப்பிட்டியிணை அடையும் வழியில் நவிண்டில் எனும் ஊரில் அற்புதங்கள் புரிந்தவண்ணம் அம்மன் அருள்பாலித்துள்ளார்.

ஆலய வரலாறு 
நவிண்டில் கிராமத்தை சுற்றியுள்ள  மக்களுக்கு உள்ள  ஒரு  ஆலயம் சிவகாமி அம்மன் ஆலயம் ஆகும். ஆரம்பகாலத்தில்  சிறிய கொட்டகையில் அம்மனின் சூலம் வைத்து வாய் கட்டி பூஜைகள் இடம்பெற்றது. முருகப்பா என்பவர் ஆரம்ப காலத்தில் ஆலய பணிகளை செய்து வந்தார். அந்த சூலம் அமையப்பெற்ற இடம் ஆனது ஆலயத்திற்கு சொந்தமான இடத்தில் அல்ல. ஆலயத்திற்கு என்று சொந்தமான காணி ஆரம்ப காலத்தில் வாங்கப்படவில்லை. அந்த இடத்தில் வைத்து  ஊர் மக்கள் வழிபாடு செய்து வந்தனர். 1960 ஆம் ஆண்டில் இளையதம்பி அவர்கள் தலைவராக பொறுப்பேற்று ஆலய பணிகளை சிறப்பாக செய்து வந்தார். ஆலய தலைவர் அந்த காணியை வாங்குவதற்கு காணி உரிமையாளர்களிடம் சென்று கேட்ட  போது அவர்கள் முதலில் மறுப்பு தெரிவிர்த்தார்கள். பின்னர் பல இன்னல்களுக்கு மத்தியில் அந்த காணியை ஆலயத்திற்கு என்று சொந்தமாக வாங்கி ஆலய வழிபாடுகள் இடம்பெற்று வந்தது. தென்மராட்சியில் எழுதுமட்டுவாள் எனும் கிராமத்தில் மண் அகழ்வு செய்த போது அங்கே ஒரு அம்மன் சிலை கண்டெடுக்க[ப்பட்ட்து. அங்கிருந்து  அந்த சிலையை எடுத்து வந்து மக்கள் வழிபாடு செய்து வந்தனர். அனைவராலும் தாயார் கோவில் என அழைக்கப்பட்டு அந்த தாயார் அருள்புரிந்தார். பின்னர் கோவிலில் கட்டட வேலைகள் இடம்பெறத்தொடங்கின.ஆலய திருப்பணி வேலைகளுக்கு அந்த ஊர் மக்களும், ஊரிலிருந்து வெளிநாடுகளில் வசிக்கும் மக்களும் உதவிகளை செய்து வந்தனர். 1999 ஆம் ஆண்டு முதல் கும்பாபிஷேகம் நடைபெற்றது. அதன் பின்னரும் ஆலயத்தில் நிர்மாண வேலைகள் நடைபெற்று வந்தன. 14 ஆண்டுகளின் பின் 2013 ஆம் ஆண்டு கும்பாபிஷேகம் நடைபெற்று திருவிழாவும் நடைபெற்றது. ஆலயத்தில் திருத்த பணிகள் இன்றும் இடம்பெற்ற வண்ணம் உள்ளது.ஒவ்வொரு வருட தைப்பூச நாளில் சங்காபிஷேக நிகழ்வு இடம்பெற்று வருகிறது.
2016 ஆம் ஆண்டு வெளிநாட்டில் வசிக்கும் இளைஞர்களினால் அம்மனின் பாடல்கள் அடங்கிய இறுவட்டு ஒன்று வெளியிடப்பட்ட்து.

திருவிழாக்கள் 
ஆடி மாதத்தில் அம்மனுக்கே உரித்தான நாளான ஆடிப்பூர நாளில் தீர்த்த உற்சவம் நிகழக்கூடிய வகையில் 10 நாட்கள் திருவிழா நடைபெறும். ஆடிப்பூர நாளில் அம்மனுக்கு விசேட பூஜைகள் அம்மன் ஆலயங்களில் இடம்பெறும்.அம்மனுக்கென்றே உரித்தான கேதாரகெளரி, வரலட்சுமி விரதங்கள் விசேடமாக இடம்பெறும்.நவராத்திரி, திருவெம்பாவை பூஜைகளும் இடம்பெறும்

வெளியிணைப்புக்கள் 
https://m.facebook.com/sivakaamiamman

படங்கள் 

யாழ்ப்பாண மாவட்டத்தில் உள்ள கோயில்கள்
இலங்கையில் உள்ள அம்மன் கோயில்கள்
கால்வாய்களின் பட்டியல்கள்

கால்வாய்களின் பட்டியல்கள் (Lists of canals) இந்த கால்வாய்களின் பட்டியல்கள் ஒரு திட்டங்களில் உள்ளது. மேலும்,  கால்வாய்கள் மற்றும் வழித்தடங்கள், தண்ணீருக்காக மனிதனால் உருவாக்கப்பட்ட தடங்களாகும். உலகளவில் இரு 'கால்வாய்கள்' போல வட்டார மொழியில் குறிப்பிடப்பட்டுள்ளன. ஒரு வடிகால் பிளவுகளை கடந்து ஒரு கால்வாய் வெட்டுக்களின் போது அவைகளுக்கு இடையே பிரதானமாகவும் இதற்கு முரணாகவும், ஊடுருவும் ஒரு ஆற்றிற்கு இணையாக அதன் வடிகால் பிரிக்கப்பட்டுள்ளது.

கால்வாய்கள்























மேலும் காண்க 

 செவ்வாய் கால்வாய்களின் பட்டியல்

சான்றாதாரங்கள் 

கால்வாய்கள்
பட்டியல்களின் பட்டியல்கள்
காசி விசாலாட்சி கோயில்

காசி விசாலாட்சி கோயில் (Vishalakshi Temple)  இந்தியாவின் உத்தரப் பிரதேச மாநிலம் வாரணாசி நகரத்தில் கங்கை ஆற்றின் மீர் படித்துறையில் அமைந்துள்ளது. பார்வதியில் அம்சமான விசாலாட்சிக்காக அமைக்கப்பட்ட இந்துக்கோயில். இக்கோவில் 1893-இல் நாட்டுக்கோட்டை நகரத்தாரால் கட்டப்பெற்றது.

இது 51 சக்தி பீடங்களில்  ஒன்றாகக் கருதப்படுகிறது.

பெயர்க் காரணம்
விசாலாட்சி எனில் அகண்ட கண்களைக் கொண்டவள் என்று பொருள்.  காசி விசாலாட்சியின் பெயர், மதுரை மீனாட்சி மற்றும் காஞ்சி காமாட்சியுடன் ஒப்பிட்டுப் பார்க்கப்படுகிறது.

அமைவிடம் 
விசாலாட்சி கோயில், வாரணாசியில் கங்கை கரையில் உள்ள மீர் படித்துறை அருகே அமைந்துள்ளது.  இது காசி விஸ்வநாதர் கோயிலுக்கு வடமேற்கில் 250 மீட்டர் தொலைவிலும், அன்னபூரணி தேவி கோயிலுக்கு மேற்கே 200 மீட்டர் தொலைவிலும் உள்ளது.

சக்தி பீடம் 
இது 51 சக்தி பீடங்களில் ஒன்று. சதி தேவியின் கண்களும், காது வளையங்களும் பூமியின் புனிதத் தலமான வாரணாசியில் விழுந்ததாகக் கருதப்படுகிறது.

முற்காலத்தில் அன்னபூரணியும் விசாலாட்சி தேவியர்கள் ஒன்றாகவே கருதப்பட்டு வந்ததது. பின்னர் இரு தேவியர்களுக்கும் தனித் தனித் கோயில்கள் அமைக்கப்பட்டதால், இரு தேவியர்களும் வேறுபட்டுக் காட்சியளிக்கின்றனர்.

நகரத்தார் திருப்பணி
ஆதியில் காசி விசுவநாதர் கோயிலில் விசாலாட்சிக்கு என தனி சன்னதி இல்லை. விசாலாட்சி, அன்னபூரணி ஆகிய தேவியர் இருவரும் காசி விசுவநாத லிங்கத்தில் ஐக்கியமானவர்கள் என்பது தொன்நம்பிக்கை. ஆகையால் தனிக் கோயில்கள் இல்லை. பி‌ன்ன‌ர் அன்னபூரணி கோயில் 18ஆம் நூற்றாண்டில் பேஷ்வா பாஜிராவால் கட்டப்பெற்றது
விசாலாட்சிக்கு தனிக்கோவில் வேண்டும் என்று எண்ணிய தமிழர்களான நாட்டுக்கோட்டை நகரத்தார். காசிவிசுவநாதர் கோவிலுக்கு அருகே கி.பி 1893-ல் ஒரு  இடம்வாங்கி புதியதோர் கோயிலை கட்டி விசாலாட்சியை பிரதிட்டை செய்தனர்.பின்னர் கி.பி 1908-ல் கோயிலை விரிவுபடுத்தி, உற்சவ மண்டபம், மடைப்பள்ளி ஆகியவற்றை உருவாக்கி, விநாயகர், தண்டாயுதபாணி, நவக்கிரகங்கள் ஆகிய பரிவார தெய்வங்களை பிரதிட்டை செய்து கும்பாபிடேகம் செய்துள்ளனர். இதை உறுதிசெய்யும் வகையில் கோயிலில் தமிழில் கல்வெட்டுகள் உள்ளன. வட இந்திய மற்றும் தென்னிந்திய கோயிற்கலை பாணியில் இணைந்து இக்கோயிலை வடிவமைத்துள்ளனர். மேலும் இங்கு விசுவநாதருக்கு தனி சன்னதி உள்ளது. விசாலாட்சிக்கு உற்சவ மூர்த்தியும் வாகனங்களும் தங்க, வெள்ளி அங்கிகளும் ஆபரணங்களும் உள்ளன. விசாலாட்சி திருவுரு தமிழ்நாட்டில் செய்யப்பெற்றமையால் தமிழ்நாட்டு பாணியில் அழகுற உள்ளது.

திருவிழாக்கள்
 நவராத்திரி 
 விஜயதசமி

இவற்றையும் பார்க்கவும்
 சக்தி பீடங்கள்
 ஆதி சக்தி பீடங்கள்

அடிக்குறிப்புகள்

மேற்கோள்கள்

பழ.கைலாஷ் (2022 நவம்பர் 16). "தமிழ் அண்ணை விசாலாட்சி". ஒரேநாடு இதழ் : பக் 23.
பழ.கைலாஷ் (2022). "காசி விசாலாட்சி கோயில் தமிழ்க் கல்வெட்டுகள்". தமிழக தொல்லியல் கழகம் ஆவணம் இதழ் 33: பக் 89.

Bartaman, a Bengali magazine Sharad Sankhya 1410 (Bengali year) - details mentioned in the article Kashir Vishwanath Vishwanather Kashi by Suman Gupta at page 60.

சக்தி பீடங்கள்
வாரணாசி மாவட்டத்தில் உள்ள கோயில்கள்
உத்தரப் பிரதேசத்தில் உள்ள அம்மன் கோயில்கள்
வாரணாசி
புவன் சந்திர கந்தூரி

மேஜர் ஜெனரல் புவன் சந்திர கந்தூரி அல்லது பி. சி. கந்தூரி (Major General (Retd.) Bhuwan Chandra Khanduri), (AVSM), (; பிறப்பு: 1 அக்டோபர் 1934) இந்திய இராணுவத்தில் மேஜர் ஜெனரல் பதவி வகித்து, 1982-இல் அதி விசிட்ட சேவா பதக்கம் பெற்று ஓய்வு பெற்ற பின், புவன் சந்திர கந்தூரி பாரதிய ஜனதா கட்சியில் இணைந்து உத்தராகண்ட் மாநிலத்தின் முதலமைச்சராக  2007–2009-ஆம் ஆண்டுகளில் பதவி வகித்தவர்.

10, 12, 13, 14வது இந்திய நாடாளுமன்ற மக்களவை உறுப்பினராக இருந்த புவன் சந்திர கந்தூரி தற்போது 2014-ஆம் ஆண்டில்  கார்வால் நாடாளுமன்ற மக்களவைத் தொகுதியிலிருந்து இந்திய நாடாளுமன்ற உறுப்பினராக 16வது மக்களவை உறுப்பினராகத் தேர்ந்தெடுக்கப்பட்டவர்.

புவன் சந்திர கந்தூரி அடல் பிகாரி வாஜ்பாய் அமைச்சரவையில் விமானப் போக்குவரத்துத் துறை அமைச்சராக பதவி வகித்தவர்.

இதனையும் காண்க 
 பாரதிய ஜனதா கட்சியின் மாநில முதல்வர்கள் பட்டியல்

மேற்கோள்கள் 

16வது மக்களவை உறுப்பினர்கள்
1934 பிறப்புகள்
வாழும் நபர்கள்
உத்தராகண்டின் முதல்வர்கள்
பாரதிய ஜனதா கட்சி அரசியல்வாதிகள்
10வது மக்களவை உறுப்பினர்கள்
12வது மக்களவை உறுப்பினர்கள்
13வது மக்களவை உறுப்பினர்கள்
14வது மக்களவை உறுப்பினர்கள்
உத்தராகண்டு அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
பௌரி கர்வால் மாவட்ட நபர்கள்
கேசுபாய் படேல்

கேசுபாய் படேல் (Keshubhai Patel) (பிறப்பு: 24 சூலை 1928 - இறப்பு:29 அக்டோபர் 2020) இந்தியாவின் குசராத்து மாநிலத்தின் பாரதிய ஜனதா கட்சி சார்பாக முதலமைச்சராக 1995 மற்றும் 1998 முதல் 2001 முடிய பதவியில் இருந்தவர்.
குஜராத் சட்டமன்ற உறுப்பினராக  ஆறு முறை பதவி வகித்த பாரதிய ஜனதா கட்சியின் மூத்த தலைவர் ஆவார்.
2012-இல் பாரதிய ஜனதா கட்சியை விட்டு வெளியேறி குஜராத் பரிவர்த்தன் கட்சியை நிறுவி, விஸ்வதர் சட்டமன்ற தொகுதியிலிருந்து வெற்றி பெற்றாலும், 2014-இல் நோய் காரணமாக சட்டமன்ற உறுப்பினர் பதவியைத் துறந்தவர்.

அரசியல் வாழ்க்கை
கேசுபாய் படேல் 1960-இல் பாரதிய ஜனசங்கம் கட்சியில் இணைந்து அரசியல் வாழ்க்கையைத் துவங்கினார்.
1975-இல் குஜராத்தில் பாரதிய ஜன சங்கம் மற்றும் நிறுவன காங்கிரசு கட்சி கூட்டணி அரசு அமையப் பெற்றது. 
நெருக்கடி நிலைக்குப் பின்னர் கேசுபாய் படேல்,  ராஜ்கோட் மக்களவைத் தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டார்.
பின்னர் பாரதிய ஜனதா கட்சியிலிருந்து விலகி, ஜனதா மோர்ச்சா கட்சியின் பாபு படேல் தலைமையிலான அமைச்சரவையில் வேளாண் துறை அமைச்சராக 1979 – 1980 முடிய பதவியில் இருந்தார்.

1979-இல் மச்சு நீர்த்தேக்கம் உடைந்த காரணத்தால், மோர்பி நகரம் முற்றிலும் அழிந்த போது நிவாரணப் பணிகளில் கேசுபாய் படேல் சிறப்பாகப் பங்காற்றியவர்.
1978 முதல் 1995 முடிய கலாவத், கொண்டல் மற்றும் விஸ்வதர் சட்டமன்ற தொகுதிகளிலிருந்து குஜராத் சட்டமன்றத்திற்குத் தேர்ந்தெடுக்கப்பட்டவர். 
1980களில் பாரதிய ஜனதா கட்சி நிறுவப்பட்டபோது அதன் மூத்த தலைவர்களில் ஒருவராக விளங்கியவர்.
1995-இல் குஜராத் மாநில முதல்வராகத் தேர்ந்தெடுக்கப்பட்ட கேசுபாய் படேல், சங்கர்சிங் வகேலா தலைமையில் 47 சட்டமன்ற உறுப்பினர்கள், கேசுபாய் படேலுக்கு ஆதரவை விலக்கிக் கொண்டதால் முதல்வர் பதவியிலிருந்து விலகினார். இதனால் சங்கர்சிங் வகேலாவின் ஆதரவு பெற்ற சுரேஷ் மேத்தா முதல்வராகப் பதவி ஏற்றார்.
1998 குஜராத் சட்டமன்றத் தேர்தலில் மீண்டும் கேசுபாய் படேல், பாரதிய ஜனதா கட்சியின் முதல்வராக தேர்ந்தெடுக்கப்பட்டார். 2001-இல் கேசுபாய் படேல் முதல்வர் பதவியை துறந்ததால், நரேந்திர மோதி குஜராத் மாநில முதல்வரானார்.

2002-இல் இந்திய நாடாளுமன்ற மாநிலங்களவை உறுப்பினராக போட்டியின்றித் தேர்ந்தெடுக்கப்பட்டார்.

கேசுபாய் படேல் 4 ஆகஸ்டு 2012-இல் பாரதிய ஜனதா கட்சியை விட்டு விலகி குஜராத் பரிவர்த்தன் கட்சியை நிறுவி, 2012-குஜராத் சட்டமன்றத் தேர்தலில் போட்டியிட்டு இரண்டு சட்டமன்றத் தொகுதிகளில் மட்டும் இவரது கட்சி வெற்றி பெற்றது. இவர் தீவிரமான மாரடைப்பு காரணமாக அகமதாபாத்தில் உள்ள மருத்துவமனை ஒன்றில் 29.10.2020 அன்று தனது 92 ஆவது வயதில் மரணமடைந்தார்.

இதனையும் காண்க
 குஜராத் முதலமைச்சர்களின் பட்டியல்
 பாரதிய ஜனதா கட்சியின் மாநில முதல்வர்கள் பட்டியல்

மேற்கோள்கள்

வெளி இணைப்புகள்
 Profile on Rajya Sabha website 
 Government of Gujarat 

1928 பிறப்புகள்
இந்திய அரசியல்வாதிகள்
மாநிலங்களவை உறுப்பினர்கள்
குஜராத் முதலமைச்சர்கள்
குஜராத் மக்கள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
6வது மக்களவை உறுப்பினர்கள்
2020 இறப்புகள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
சுரேஷ் மேத்தா

சுரேஷ் மேத்தா (Suresh Mehta)  பாரதிய ஜனதா கட்சியைச் சேர்ந்த இவர், குஜராத் மாநிலத்தின் 11வது முதலமைச்சராக 1995 முதல் 1996 முடிய செயல்பட்டவர்.

அரசியல்
குஜராத்தின் கட்ச் பகுதியைச் சேர்ந்த சுரேஷ் மேத்தா பாரதிய ஜனதா கட்சியின் மாநிலத் தலைவர்களில் ஒருவராக இருந்தவர்.
1995-இல் குஜராத் மாநில முதலமைச்சர் கேசுபாய் படேலின் அமைச்சரவையில் பதவி வகித்தவர் சுரேஷ் மேத்தா. அக்டோபர் 1995-இல் சங்கர்சிங் வகேலாவின் எதிர்ப்பால், கேசுபாய் படேல் முதல்வர் பதவியிலிருந்து விலகியதன் பின்னர் சுரேஷ் மேத்தா, குஜராத்தின் 11வது முதலமைச்சராக அக்டோபர் 1995 முதல் செப்டம்பர் 1996 முடிய பதவி வகித்தவர்.

சங்கர்சிங் வகேலா பாரதிய ஜனதா கட்சியிலிருந்து விலகி இராஷ்டிரிய ஜனதா கட்சியை துவக்கிய போது, சுரேஷ் மேத்தாவின் ஆட்சி கலைக்கப்பட்டு, குடியரசுத் தலைவர் ஆட்சி நடைமுறைப் படுத்தப்பட்டது.
மீண்டும் , 1998-இல் குஜராத் சட்டமன்றத்திற்குத் தேர்ந்தெடுக்கப்பட்ட கேசுபாய் படேல் தலைமையிலான  பாரதிய ஜனதா கட்சி அரசில், சுரேஷ் மேத்தா தொழில் துறை அமைச்சராக 2002 முடிய பதவி வகித்தார். 2007 குஜராத் சட்டமன்றத் தேர்தலுக்கு முன்னர், 8 டிசம்பர் 2007-இல் குஜராத் முதல்வராக இருந்த நரேந்திர மோதியின் தலைமையை எதிர்த்து பாரதிய ஜனதா கட்சியிலிருந்து விலகி கேசுபாய் படேல் துவக்கிய இராஷ்டிரிய ஜனதா கட்சியில் இணைந்தார்.

இதனையும் காண்க
 பாரதிய ஜனதா கட்சியின் மாநில முதல்வர்கள் பட்டியல் 
 குஜராத் முதலமைச்சர்களின் பட்டியல்

மேற்கோள்கள்

வெளி இணைப்புகள் 
 

குஜராத் முதலமைச்சர்கள்
இந்திய அரசியல்வாதிகள்
1947 பிறப்புகள்
குஜராத் மக்கள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
சங்கர்சிங் வகேலா

சங்கர்சிங் வகேலா (Shankersinh Vaghela)  (பிறப்பு: 21 சூலை 1940) இந்தியாவின்  குஜராத் மாநில முதலமைச்சராகவும், குஜராத் சட்டமன்ற எதிர்கட்சித் தலைவராகவும் இருந்தவர்.

அரசியல்
துவக்கத்தில் குஜராத் மாநில பாரதிய ஜனதா கட்சியில் செயல்பட்ட சங்கர்சிங் வகேலா, பின்னர் இராஷ்டிரிய ஜனதா கட்சியை நிறுவி,  இந்திய தேசிய காங்கிரசு ஆதரவுடன் குஜராத் மாநில முதலமைச்சராக 1996 முதல் 1997 முடிய ஒராண்டு காலம் ஆட்சி செய்தவர். பின்னர் தான் நிறுவிய ராஷ்டிரிய ஜனதா கட்சியை இந்திய தேசியக் காங்கிரசு கட்சியுடன் இணைத்து விட்டார்.

இந்திய நாடாளுமன்றத்தின் 6, 9, 10, 13 மற்றும் 14வது மக்களவை உறுப்பினராகத் தேர்ந்தெடுக்கப்பட்டார்.

1984 முதல் 1989 வரை மாநிலங்களவை உறுப்பினராக இருந்தவர். மன்மோகன் சிங்கின் முதல் அமைச்சரவையில் ஜவுளித் துறை அமைச்சராக 2004 – 2009 வரை செயல்பட்டார்.

தற்போது கபத்வஞ்சு சட்டமன்றத் தொகுதியிலிருந்து தேர்ந்தெடுக்கப்பட்டு, குஜராத் சட்டமன்ற உறுப்பினராக உள்ளார்.

உள்கட்சி அரசியல் பிணக்கு
1995-இல் பாரதிய ஜனதா கட்சியின் சங்கர்சிங் வகேலா, குஜராத் முதலமைச்சர் கேசுபாய் படேலுக்கு எதிராக 47 சட்டமன்ற உறுப்பினர்களுடன் குரல் கொடுத்ததால், கேசுபாய் படேல் மாற்றப்பட்டு  சங்கர்சிங் வகேலாவின் ஆதரவாளரான சுரேஷ் மேத்தா, குஜராத் மாநில முதல்வராக நியமிக்கப்பட்டார்.

இதனையும் காண்க
 பாரதிய ஜனதா கட்சியின் மாநில முதல்வர்கள் பட்டியல் 
 குஜராத் முதலமைச்சர்களின் பட்டியல்

மேற்கோள்கள்

1940 பிறப்புகள்
குஜராத் முதலமைச்சர்கள்
14வது மக்களவை உறுப்பினர்கள்
6வது மக்களவை உறுப்பினர்கள்
9வது மக்களவை உறுப்பினர்கள்
10வது மக்களவை உறுப்பினர்கள்
13வது மக்களவை உறுப்பினர்கள்
இந்திய அரசியல்வாதிகள்
இந்திய அமைச்சர்கள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
மச்சு ஆறு

மச்சு ஆறு (Machchu River) மேற்கு இந்தியாவின் குசராத்து மாநிலத்தின் மோர்பி மாவட்டத்தில் உள்ள மத்லா மலைகளில் உற்பத்தி ஆகிறது. மச்சு ஆற்றின் நீர் பிடிப்பு பகுதி 2515 சதுர கிலோ மீட்டர் பரப்பு கொண்டது. இந்த ஆறு 130 கிலோ மீட்டர் நீளம் கொண்டது.
இந்நீர் மோர்பி மாவட்டத்தின் வழியாக பாய்ந்து இறுதியில் அரபுக் கடலில் கலக்கிறது.
1979- இல் மச்சு ஆற்றின் குறுக்கே கட்டப்பட்ட  மச்சு அணை உடைந்து, மோர்பி மாவட்டம் அணை நீரால் படுசேதமடைந்தது.

இதனையும் காண்க 
 1979 மச்சு அணை அழிவு

மேற்கோள்கள்

இந்திய ஆறுகள் 
மோர்பி மாவட்டம்
குசராத்தின் ஆறுகள்
சத்தீசுகர் முதலமைச்சர்களின் பட்டியல்

சத்தீஸ்கர் முதலமைச்சர்கள் பட்டியல் இந்தியாவின் மத்தியப் பிரதேசம் மற்றும் ஒடிசாவின் பழங்குடி மக்கள் அதிகம் வாழும் மலைபாங்கான பகுதிகளைக் கொண்டு சத்தீஸ்கர் மாநிலம் 2000 ஆம் ஆண்டில் உருவானது.

சத்தீஸ்கர் மாநிலத்தின் முதலாவது முதலமைச்சராக இந்திய தேசிய காங்கிரசு கட்சியின் அஜித் ஜோகி நவம்பர் 2000 முதல் திசம்பர் 2003 முடிய மூன்றாண்டுகள் பதவி வகித்தார்.

பின்னர் பாரதிய ஜனதா கட்சியைச் சேர்ந்த ராமன் சிங் 7 திசம்பர், 2003 ஆம் ஆண்டு முதல் 16 திசம்பர் 2018 வரை சத்தீஸ்கர் மாநிலத்தின் முதலமைச்சராக தொடர்ந்து பதவி வகித்தார்.

பின்பு 2018 ஆம் ஆண்டு நடந்த ஐந்தாவது சட்டமன்றத் தேர்தலில், இந்திய தேசிய காங்கிரசு கட்சியைச் சேர்ந்த பூபேஷ் பாகல் என்பவர் முதலமைச்சராகத் தேர்ந்தெடுக்கப்பட்டார்.

 2023 சட்டமன்றத் தேர்தலில் வெற்றி பெற்ற பாரதிய ஜனதா கட்சி சார்பில் விஷ்ணு தேவ் சாய் முதலமைச்சராக 10 டிசம்பர் 2023 அன்று தேர்வு செய்யப்பட்டார்.

சத்தீஸ்கர் முதல்வர்கள் பட்டியல் 
சத்தீஸ்கர் மாநில முதல்வர்கள் பட்டியல் விவரம்;

இவற்றையும் பார்க்கவும் 
 இந்திய முதலமைச்சர்களின் பட்டியல்
 சட்டீஸ்கர் ஆளுநர்களின் பட்டியல்

அடிக்குறிப்புகள்

மேற்கோள்கள்

வெளி இணைப்புகள் 
 List on Worldstatesmen.org

இந்தியாவின் மாநில முதலமைச்சர்கள் பட்டியல்கள்
சத்தீஸ்கர் அரசு
சத்தீசுகர் முதலமைச்சர்கள்
முதலமைச்சர்கள்
சத்தீஸ்கர் அரசியல்
கிரிஜா வைத்தியநாதன்

கிரிஜா வைத்தியநாதன் (Girija Vaidyanathan, பிறப்பு:1 சூலை 1959) இந்தியாவின் தமிழ்நாட்டைச் சேர்ந்தவர். 1981-ஆம் ஆண்டில் இந்திய ஆட்சிப்பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.

வாழ்க்கை குறிப்புகள் 
இவரது தந்தை ச. வெங்கிடரமணன் இந்திய ரிசர்வ் வங்கியின் ஆளுநராக (1990 - 1992) இருந்தவர்.

இவர் பிரபல நடிகரும் அரசியல்வாதியுமான எஸ். வி. சேகரின் மைத்துனியாவார்.

கல்வி 
இயற்பியலில் முதுநிலை படிப்பும், நல வாழ்வு பொருளாதாரத்தில் முனைவர் பட்டமும் பெற்றவர்.

1981 ஆம் ஆண்டு இந்திய ஆட்சிப் பணி தேர்வில் பெண்களில் முதல் இடத்தையும், தேர்வுக்குத் தோற்றிய ஒரு லட்சத்துக்கும் மேற்பட்டவர்களில் ஒன்பதாவது இடத்தையும் பெற்றார்.

அரசுப் பணிகள் 
2011-இல் சுகாதாரச் செயலராக இருந்த கிரிஜா வைத்தியநாதன், ஏற்கனவே செயல்பாட்டில் இருந்த முதலமைச்சர் காப்பீட்டுத் திட்டத்தை புதிதாக வடிவமைத்தவர். 
மேலும் தமிழ்நாட்டின் நிதித்துறை, பள்ளிக் கல்வித் துறை, நில நிர்வாகத் துறை, சுகாதாரத்துறை, வேளாண்மைத் துறைகளில் பணியாற்றியவர்.

2016-இல் கூடுதல் தலைமைச் செயலாளராக பதவி வகித்து வந்த கிரிஜா வைத்தியநாதன், நில நிர்வாகம் மற்றும் வருவாய் துறை ஆணையராகவும் பொறுப்பு வகித்து வந்தார்.

தலைமைச் செயலர் பதவியில் 
தமிழ்நாடு அரசின் தலைமைச் செயலராக 22 டிசம்பர் 2016 அன்று தமிழக ஆளுநரால் கிரிஜா வைத்தியநாதன் நியமிக்கப்பட்டு , 2019 வரை அப்பதவியயை வகித்தார் .நிர்வாக சீர்திருத்தம், கண்காணிப்பு ஆணையர் ஆகிய பதவிகள் கூடுதல் பொறுப்பாக வழங்கப்பட்டன.

இவர் தமிழ் நாட்டின் 45 ஆவது தலைமைச் செயலராவார் என்பதுடன் நான்காவது பெண் தலைமைச் செயலருமாவார். இதற்கு முன்னர் லட்சுமி பிரானேஷ், எஸ். மாலதி, ஷீலா பாலகிருஷ்ணன் ஆகிய பெண்கள் தலைமைச் செயலர்களாகப் பணியாற்றியுள்ளனர்.

மேற்கோள்கள் 

இந்திய ஆட்சிப் பணி அலுவலர்கள்
வாழும் நபர்கள்
1959 பிறப்புகள்
காட்டுச் சாதிக்காய்

காட்டுச் சாதிக்காய் (MYRISTICA DACTYLOIDES)  இது மைரிசுடிசு (Myristicaceae) குடும்பத்தைச் சார்ந்த பூக்கும் தாவர இனம் ஆகும். இவை இலங்கை காடுகளில் வளரும் ஓரிட வாழ்வியாக உள்ளது.

ஆதாரம்
 World Conservation Monitoring Centre 1998.  Myristica dactyloides.   2006 IUCN Red List of Threatened Species.   Downloaded on 22 August 2007.

இலங்கைத் தாவரங்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
சசிகலா புஷ்பா

சசிகலா புஷ்பா தமிழக பாஜக துணைத் தலைவரும்,முன்னாள் இந்திய மாநிலங்களவை உறுப்பினரும் ஆவார். இவர் தூத்துக்குடி மாநகராட்சி மன்றத் தலைவராக 2011 முதல் 2014 வரை இருந்துள்ளார்.

திமுகவைச் சேர்ந்த திருச்சி சிவா என்பவரை அடித்ததற்காக அஇஅதிமுகவில் இருந்து ஆகத்து 1,2016 அன்று நீக்கப்பட்டார். இவரை செயலலிதா அடித்ததாகவும், தனக்கு உரிய பாதுகாப்பு வழங்கக் கோரியும் மாநிலங்களவையில் முறையிட்டார்.

மறுமணம்
இவரது முன்னால் கணவரான லிங்கேசுவரா திலகனிடம் சட்ட ரீதியாக 2018ஆம் ஆண்டு மணமுறிவுப் பெற்றுக்கொண்டார். பின்பு ராமசாமி என்பவரை திருமணம் செய்யப்போவதாக ஊடக வாயிலாகத் தகவல்கள் பரவியது. இதற்கு எதிராக ராமசாமியின் மனைவியான சத்யபிரியா என்பவர் மதுரை குடும்பநல நீதிமன்றத்தில் வழக்குத் தொடர்ந்தார். தனக்கும் ராமசாமிக்கும் 2014ஆம் ஆண்டு திருமணம் நடைபெற்றது, அவருக்கும் எனக்கும் 2016ஆம் ஆண்டு பெண் குழந்தை பிறந்துள்ளது. அவர், என்னைப் பாலியல் ரீதியாகத் துன்புறுத்தியுள்ளார். தற்போது, எனக்குத் தெரியாமல் இன்னொரு திருமணம் செய்து கொள்ளவுள்ளார், அதைத் தடுக்க வேண்டும் என்று நீதிமன்றத்தில் வழக்குத் தொடர்ந்தார். இந்த வழக்கை விசாரித்த நீதிமன்றம் ராமசாமி மறுமணம் செய்ய விரும்பினால் சட்ட ரீதியாக அவரது மனைவியான சத்யாபிரியாவை மணமுறிவுப் பெற்றுக்கொண்டு திருமணம் செய்யலாம் என்றும் இந்த திருமணத்திற்கு தடைவிதித்தது. எனினும் நீதிமன்ற தடையைமீறி மார்ச்சு 26, 2018ஆம் ஆண்டு சசிகலா புஷ்பா-ராமசாமிக்கும் தில்லியில் திருமணம் நடைபெற்றது.

மேற்கோள்கள் 

1976 பிறப்புகள்
வாழும் நபர்கள்
நாடாளுமன்ற அ. தி. மு. க. உறுப்பினர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
சசிகலா (நடிகை)

சசிகலா (Sasikala) (பிறப்பு 27 July 1965) என்று தமிழில் அறியப்பட்ட சசி கௌர் மல்கோத்ரா(Shashi Kaur Malhotra) இந்திய திரைப்பட நடிகை ஆவார். தமிழில் இளமை காலங்கள் திரைப்படத்தில் அறிமுகமான இவர் சுமார் 33 தமிழ்த் திரைப்படங்களில் நடித்துள்ளார். இரஜினி என்ற பெயரில் தெலுங்குத் திரைப்பட உலகில் அறியப்பட்டார்.

திரைப்படங்கள் 
தெலுங்கில் தொரக்கனி தொங்கா, (1988) , பரஜால மனுஷி  (1990) ரெண்டு ரெல்லு ஆறு (1986), சீதாராம கல்யாணம் (1986), ஆஹா நா பெல்லண்ட்டா (1987), மஜ்னு (1987) உட்பட 150 திரைப்படங்களில் பணியாற்றியுள்ளார். ஜெய் கர்நாடகா (1989), மிஸ்டர் இந்தியா (இந்தி) (1987) நீனு நக்கரே ஹாலு சக்கரே (1991) (கன்னடம்) போன்ற படங்களிலும் நடித்தார். பின்னர் இவர் பரதனின் மலையாளப் படமான பத்தேயம் என்பதில் (1993) நடித்தார். தமிழ் திரையுலகில் சசிகலா என்று அழைக்கப்பட்டார்.

சொந்த வாழ்க்கை
டாக்டர் முல்லகிரி பிரவீன் என்பவரை 1998இல் திருமணம் செய்து கொண்டார்; இவர்களுக்கு 3 குழந்தைகள் உள்ளனர்.

திரைப்படங்கள்

 இளமை காலங்கள் (1983) – Debut in Tamil
 மெட்ராஸ் வாத்தியார் (1984)
 சட்டத்தை திருத்துங்கள் (1984)
 குவா குவா வாத்துகள் (1984)
 நாகம் (1985)
 நவக்கிரக நாயகி (1985)
 ஊமை விழிகள் (1986)
 சங்கர் குரு (1987)
 வெற்றி விழா (1989)
 ஞான பறவை (1990)
 என் பொட்டுக்கு சொந்தக்காரன் (1991)
 உன்னை நெனச்சேன் பாட்டுபடிச்சேன் (1992)
 ஊர் மரியாதை (1992)

மேற்கோள்கள்

வெளி இணைப்புகள் 

1965 பிறப்புகள்
வாழும் நபர்கள்
தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
ஹியூகோ வுட்

ஹியூகோ வுட் (Hugo Woods) (-1933) ஹியூகோ பிரான்சிஸ் அன்றேவ் வுட் என்று அறியப்படும் இவர் ஆங்கிலேய அரசால்  1855 ஆம் ஆண்டு காடுகளைப்பாதுகாக்கும் சட்டம் இயற்றி அதன் வழிவகையின் மூலம் 1915 ஆம் ஆண்டு அனுப்பப்பட்ட வனக் காவலர் ஆவார். இவர் இந்தியாவில் தமிழ் நாட்டுக்கும் கேரளாவிற்கும் இடைப்பட்ட மேற்கு தொடர்ச்சி மலையும், கிழக்குத் தொடர்ச்சி மலையும் இணையும் இடத்தில் பாதுகாக்கப்பட்டு வரும் ஆனைமலைப் பகுதியில் இருக்கும் காடுகளை அழிக்காமல் பாதுகாக்க அனுப்பப்பட்டார்.

அப்போதே இந்திய வனப் பணி படித்த இவர் டாப்சிலிப் பகுதியில் அமைந்துள்ள உலாந்தி பள்ளத்தாக்கில் மவுன்ட் ஸ்டுவர்ட் என்ற காடுகளின் நடுவே அமைக்கப்பட்ட தனி வீட்டில் குடியேறி வாழ்ந்தார். இவரின் மரணத்திற்குப் பின்னர் இவரின் உடல் இக்காடுகளுக்கிடையே நல்லடக்கம்   செய்யப்பட்டுள்ளது.

மேற்கோள்கள்
 
On the trail of a legend, நாளிதழ்: தி இந்து; நாள்: ஜூன் 2, 2008.

பிரித்தானிய மக்கள்
தமிழ்நாட்டில் உள்ள மலைகள்
1933 இறப்புகள்
பி. எஸ். சசிரேகா

பி. எஸ். சசிரேகா (B. S. Sasirekha) என்பவர் தமிழ்த் திரைப்பட பின்னணிப் பாடகி ஆவார். இவர் பொண்ணுக்குத் தங்க மனசு (1973) என்ற திரைப்படத்தில் "தஞ்சாவூரு சீமையிலே கண்ணு தாவி வந்தேன் பொன்னியம்மா" என்ற பாடலை எஸ். ஜானகி மற்றும் சீர்காழி கோவிந்தராஜன் ஆகியோருடன் இணைந்து பாடினார். இப்பாடலே பி. எஸ். சசிரேகாவின் முதற்பாட்டு ஆகும்.

பாடிய சில பாடல்கள்

மேற்கோள்கள் 

திரைப்படப் பாடகர்கள்
தமிழ்த் திரைப்படப் பின்னணிப் பாடகர்கள்
வாழும் நபர்கள்
உலகளாவிய வானூர்தி நிலையங்களின் பட்டியல்

உலகளாவிய வானூர்தி நிலையங்களின் பட்டியல் (List of international airports by country) இது, பல நாடுகளின் சர்வதேச வானூர்தி நிலையங்களின் பட்டியலாகும். மேலும், அவை பொதுவாக, மற்றும் மற்ற நாடுகளில் உள்ள சர்வதேச வானூர்திகள் கையாளம் சுங்கத்துறை மற்றும் குடிவரவு வசதிகள் பெற்றிருக்கும் வானூர்தி நிலையமும் அடங்கும்.



பயணிகளின் பாத்திரங்கள்
 பெரிய (18,500,000 வருடாந்திரப் பயணிகள் +),
 நடுத்தர (3,500,000 - 18.499.999 வருடாந்திரப் பயணிகள்)
 சிறிய (350,000 - 3.499.999 வருடாந்திரப் பயணிகள்)
 நடுத்தரம் அல்லாத (10,000 - 349.999 வருடாந்திரப் பயணிகள்)
 ஆள் மாற்று (1 9,999 வருடாந்திரப் பயணிகள்)

மத்திய ஆப்பிரிக்கா

ஆப்பிரிக்கா

அமெரிக்காக்கள்

ஆசியா

ஐரோப்பா

ஓசியானியா

இதனையும் காண்க

சான்றுகள் 

வானூர்தி நிலையங்களின் பட்டியல்கள்
சர்வதேச விமானப் போக்குவரத்து
ஆசியாவின் பரபரப்பான வானூர்தி நிலையங்களின் பட்டியல்

ஆசியாவின் பரபரப்பான வானூர்தி நிலையங்களின் பட்டியல் (List of the busiest airports in Asia) இது, ஆசியாவின் ஆண்டு முழுவதும் பயணிகளால் பரபரப்பு மிகுந்து காணப்படும், வானூர்தி நிலையங்களின் பட்டியலாகும். 


2015 புள்ளிவிவரங்கள்
பின்வருமாறு, வானூர்தி நிலையங்களின் பன்னாட்டுக் குழுவின் முழு ஆண்டின் புள்ளிவிவரங்கள் அமைந்துள்ளது.

2011 புள்ளிவிவரங்கள்

2010 புள்ளிவிவரங்கள்

2009 புள்ளிவிவரங்கள்

2008 புள்ளிவிவரங்கள்

சான்றுகள்

சான்றாதாரங்கள் 

ஆசியாவின் வான் பயணம்
ஆசிய போக்குவரத்துத் தொடர்பான பட்டியல்கள்
பரபரப்பான வானூர்தி நிலையங்களின் பட்டியல்கள்
இந்தியக் காடுகளின் பட்டியல்

இந்தியக் காடுகளின் பட்டியல் (List of forests in India) இந்த கட்டுரையானது, இந்தியாவில் உள்ள காடுகளின் ஒரு முழுமையற்ற பட்டியலாகும்.

மேலும் காண்க 
காடுகளின் பட்டியல்கள்
இந்திய வகுப்புவாதக் காடுகளில்
இந்திய பாதுகாக்கப்பட்டப் பகுதிகள்
இந்திய ஒதுக்கப்பட்டக் காடுகள் மற்றும் பாதுகாக்கப்பட்டக் காடுகள்
இந்திய வெப்பமண்டல மழைக்காடுகள்
காடுகளின் பரப்பளவின் அடிப்படையில் நாடுகளின் பட்டியல்
இந்திய புனிதத் தோப்புகள்
ஒடிசா மாநிலத்தின் காடுகள்

மேற்கோள்கள்

 காடுகளின் பட்டியல்கள்
 இந்தியக் காடுகள்
 இந்தியப் புவியியல் தொடர்பான பட்டியல்கள்
பத்திரி

பத்திரி, காட்டுச் சாதிக்காய் (MYRISTICA MALABARICA) இது மைரிச்டிசு (Myristicaceae) என்ற குடும்பத்தைச் சார்ந்த பூக்கும் தாவரம் ஆகும். இத்தாவரம் தற்போதைய நிலையில் அழிவாய்ப்பு இனப் பட்டியலில் இடம்பெற்றுள்ளது. இது சாதிக்காய் போன்ற குணத்தைப் பெற்றுள்ளது. இதன் இலைகள் ஆயுர்வேதத்தில் வேதிச்சிகிச்சைக்கும்  அழற்சி நீக்கியாகவும் பயன்படுகிறது. இதன் மரப்பட்டை பச்சை கலந்த கருப்பு நிறத்திலும், ஒருசில சிகப்பு நிறத்திலும் காணப்படுகிறது. இது 25 மீற்றர்கள் வரை வளருகிறது.

இதன் பூர்வீகம் இந்தியாவில் அமைந்துள்ள மேற்குத் தொடர்ச்சி மலைத்தொடர் பகுதியாகும். இவை பொதுவாக சதுப்பு நிலங்களிலும் தாழ்வான பகுதிகளிலும் வளர்கின்றன.

ஆதாரங்கள்
 CAMP Workshops on Medicinal Plants, India 1998.  Myristica malabarica.   2006 IUCN Red List of Threatened Species.   Downloaded on 22 August 2007.

மேலும் பார்க்க 
- http://www.biotik.org/india/species/m/myrimala/myrimala_en.html for more information

மூலிகைகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
ஐசோபியூட்டைல் பார்மேட்டு

ஐசோபியூட்டைல் பார்மேட்டு (Isobutyl formate) C5H10O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிம எசுத்தரான இச்சேர்மம் 2-மெத்தில்புரோப்பைல்மெத்தனோயேட்டு என்ற பெயராலும் அழைக்கப்படுகிறது. ஐசோபியூட்டனாலுடன் பார்மிக் அமிலத்தைச் சேர்த்து நீரிய கரைசலாக்கும் பொழுது ஐசோபியூட்டைல் பார்மேட்டு உருவாகிறது. கந்தக அமிலம் இவ்வினையில் ஒரு வினையூக்கியாகச் செயல்படுகிறது. ஈதரைப் போல மெல்லிய பழச்சுவையும் இனிப்புச் சுவையும் கொண்டிருப்பதால் நறுஞ்சுவைக்காகவும் நறுமணத்திற்காகவும் ஐசோபியூட்டைல் பார்மேட்டு பயன்படுத்தப்படுகிறது

மேற்கோள்கள் 

பார்மேட்டு எசுத்தர்கள்
இனிப்பு மணம் கொண்ட இரசாயனங்கள்
பெண்டைல் எக்சனோயேட்டு

பெண்டைல் எக்சனோயேட்டு (Pentyl hexanoate) C11H22O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஆப்பிள் மற்றும் அன்னாசிப்பழத்தில் இந்த எசுத்தர் காணப்படுகிறது. பழங்களில் காணப்படும் பென்டைல் பியூட்டைரேட்டு, பென்டைல் பென்டனோயேட்டு போன்ற சேர்மங்களுடன் பெண்டைல் எக்சனோயேட்டு நெருங்கிய தொடர்பு கொண்ட சேர்மமாக விளங்குகிறது.

மேற்கோள்கள்

வெளி இணைப்புகள் 
PubChem

எசுத்தர்கள்
கார்பாக்சிலேட்டு எசுத்தர்கள்
அமைல் எசுத்தர்கள்
மரபு வியட்நாமியத் திருமணம்

மரபு வியட்நாமியத் திருமணம் (traditional Vietnamese wedding)  வியட்நாமியப் பண்பாட்டில் மிக முதன்மை வாய்ந்த விழாவாகும். இதில் கன்பூசிய, புத்தமத கருத்தியல்களின் தாக்கம் நிறைய உண்டு.

நிகுயேன் பேரரசு காலத்தில் இருந்தான மரபுத் திருமண உடைகள்

காலத்தையும் சூழலையும் பொறுத்து மரபு வியட்நாமியத் திருமண உடை வேறுபட்டாலும், நிகுயேன் பேரரசுக்குப் பின்னர் பெண்கள் ஆவோ தை திருமண உடையை அணியத் தொடங்கினர். இவை அரசு உடையான ஆவோ மேன் பூ எனும் அரசவை மகளிர் அணிந்த உடையைப் போல வடிவமைக்கப்பட்டதாகும் . நிகுயேன் பேரரசுப் பாணித் திருமண உடை இன்று மக்களிடையே பெரிதும் விரும்பி மணக்கோலத்தில் அணியப்படுகிறது. ஆவோ மேன் பூவும் ஆவோ தையும் விரிவான வடிவமைப்புநுட்பத்தில் வேறுபடுகின்றன. ஆவோ மேன் பூவில் பேர்ரசு குறிய்யிடுகள் பின்னல்வேலைப்பாட்டல் அழகுபடுத்தப் பட்டிருக்கும். மேலும் இதில் ஆடம்பரமான மேலுறையாடைகள் அமைந்திருக்கும். கவுன் சிவப்பிலோ இளஞ்சிவப்பிலோ அமையும். வழக்கமாக மணமகள் கான் தோங் தலையணியை அணிவார். மணமகன் எளிய ஆடவர் அணியும் நீல நிற ஆவோ தை போன்ற உடையை அணிவார்.

நிகுயேன் பேரரசு காலத்துக்கு முன்பு மணமகள்  ஆவோ தூ தான் கவர்ச்சி உடையை அணிவர்.

உறுதிப்படுத்தல்

திருமணத்துக்கு ஆறு மாதங்களுக்கு முன்பே உறுதிப்பாடு செய்தல் நடக்கும். கடந்த காலத்தில் குடும்ப ஏற்பாட்டுத் திருமணங்கள் மணமக்களின் பெற்றோராலோ அவர்களது சுற்றத்தாராலோ உறுதிபடுத்தப்பட்டது. இதில் மனமக்களோடு கலந்துகொள்வது உண்டு என்றாலும் இறுதி முடிவைப் பெற்றோரே எடுப்பர். உறுதிப்பாட்டு நாளன்று தான் பெரும்பாலும் மணமகளும் மணமகனும்  முதன்முதலாகச் சந்திப்பர். என்றாலும், கடந்த சில பத்தாண்டுகளாக, வியட்நாமியர் காதல் மணம் புரிவது நிகழ்கிறது.

திருமணம்

மேலும் காண்க

வியட்நாமியப் பண்பாடு
வியட்நாம் வரலாறு

மேற்கோள்கள்

வியட்நாம் பண்பாடு
திருமணங்கள்
மாதேஷ் மாநிலம்

மாதேஷ் மாநிலம் () நேபாளத்தின் ஏழு மாநிலங்களில் ஒன்றாகும். இது நேபாளத்தின் தென்கிழக்கில் தராய் சமவெளியில் உள்ளது. இதன் தலைநகரம் ஜனக்பூர் ஆகும். இதன் பெரிய நகரம் வீரகுஞ்ச் ஆகும். இம்மாநிலத்தின் இந்தியா வம்சாவழியினரான மாதேசி மக்கள் அதிகம் வாழ்வதால் இம்மாநிலத்திற்கு மாதேஷ் மாநிலம் எனப்பெயராயிற்று. முன்னர் இம்மாநிலத்தை நேபாள மாநில எண் 2 என அழைத்தனர்.

இம்மாநிலம், 2015 அரசியல் அமைப்பு சட்டப்படி  20 செப்டம்பர் 2015 அன்று நிறுவப்பட்டது. 

17 சனவரி 2018ல் கூடிய மாநில அமைச்சரவைக் கூட்டத்தில் ஜனக்பூர் நகரம் இம்மாநிலத்தின் இடைக்காலத் தலநகரமாக அறிவிக்கப்பட்டுள்ளது. 2.

அதிக மக்கள்தொகை கொண்ட மாநிலங்களில், நேபாளத்தில் இரண்டாவதாக உள்ளது.மேலும் பரப்பளவில், சிறிய மாநிலமாகும்.

எல்லைகள்
இம்மாநிலத்தின் கிழக்கிலும், வடக்கிலும் மாநில எண் 1 மற்றும் வடக்கிலும், மேற்கிலும்  மாநில எண் 3 எல்லைகளாக உள்ளது. 
மேலும் தெற்கில் இந்தியாவின் பிகார் மாநிலத்துடன் பன்னாட்டு எல்லைகள் கொண்டுள்ளது.

மக்கள் தொகையியல்
9661 சதுர கிலோ மீட்டர் பரப்பளவு கொண்ட இம்மாநிலத்தின், 2011ம் ஆண்டின் மக்கட்தொகை கணக்கெடுப்பின் படி,  மக்கள்தொகை 5,404,145 ஆகும்.  இம்மாநிலத்தின் மக்கள் மைதிலி மொழி, போஜ்புரி மொழி, இந்தி மொழி, நேபாளி மொழிகளை பேசுகின்றனர்.

அரசியல்
இம்மாநில சட்டமன்றத்தின் 107  உறுப்பினர்களுக்கான, தேர்தலில்,  64 உறுப்பினர்கள் நேரடித் தேர்தலிலும், 43 உறுப்பினர்கள் விகிசாத்சாரத் தேர்தல் முறையிலும்  தேர்ந்தெடுக்கப்பட்டனர்.

இம்மாநிலத்திலிருந்து நேபாள தேசிய சபைக்கு  8  உறுப்பினர்களையும்; நேபாள பிரதிநிதிகள் சபைக்கு 32 உறுப்பினர்களையும் தேர்ந்தெடுத்து அனுப்புகிறது.

மாநில எண் 2ன் சட்டமன்றத் தேர்தல் 2017 முடிவுகள்

அரசாங்கம்
மாநில சட்டமன்றத் தேர்தலில் பெரும்பான்மையான இடங்களில் வெற்றி பெற்ற நேபாள சோசலிச கூட்டமைப்பு முன்னணி தலைமையிலான கூட்டணி அரசு அமைச்சரவை அமைத்தது. இம்மாநிலத்தின் முதலாவது முதலமைச்சராக நேபாள சோசலிச கூட்டமைப்பு முன்னணி கட்சியின்   முகமது லால் பாபு ரவுத் கத்தி தேர்ந்தெடுக்கப்பட்டார்.

நிர்வாகம் 
இம்மாநிலத்தை நிர்வாக வசதிக்காக எட்டு மாவட்டங்களாகப் பிரித்துள்ளனர். 

மாவட்டங்கள் மாநகராட்சிகளாகவும், துணை மாநகராட்சிகளாகவும், நகர்புற நகராட்சிகளாகவும், கிராம்ப்புற நகராட்சிகளாகவும் பிரிக்கப்பட்டுள்ளது.

புவியியல்
நேபாளத்தின் தராய் சமவெளியில் அமைந்த இம்மாநிலத்தின் கிழக்கில் கோசி ஆறும் மற்றும் பாக்மதி ஆறு, கமலா ஆறு, லக்கந்தேய் ஆறு, விஷ்ணமதி ஆறுகளும் பாய்கிறது.

போக்குவரத்து
மலைகள் அற்ற சமவெளியில் அமைந்த இம்மாநிலத்தில் போக்குவரத்து வசதிகள் நன்குள்ளது.

சாலைகள்
மகேந்திரா நெடுஞ்சாலை இம்மாநிலத்தில் கிடைமட்டத்தில் செல்வதால், நாட்டின் கிழக்கு மற்றும் மேற்கு மற்றும் வடக்குப் பகுதியின் நகரங்கள், இம்மாநிலத்தின் வீரகுஞ்ச் மற்றும் ஜனக்பூர் நகரங்களுடன் இணைக்கப்பட்டுள்ளது.
 
திரிபுவன் நெடுஞ்சாலை இம்மாநிலத்தின் வழியாக நாட்டின் தலைநகரம் காட்மாண்டு நகரத்தையும் மற்றும் இந்திய நகரங்களையும் இணைக்கிறது.

வானூர்தி நிலையங்கள் 
 ஜனக்பூர் வானூர்தி நிலையம்
 சிமரா வானூர்தி நிலையம், வீரகுஞ்ச் நகரம் அருகில்
 நிஜ்காட் பன்னாட்டு வானூர்தி நிலையம் (பாரா மாவட்டம்)

இதனையும் காண்க
 நேபாள மாநிலங்கள்
 நேபாளத்தின் மாவட்டங்கள்
 நேபாள நகரங்கள்
  நேபாள மாநிலங்களின் சட்டமன்றத் தேர்தல்கள், 2017

மேற்கோள்கள்

நேபாள மாநிலங்கள்
லும்பினி மாநிலம்

லும்பினி மாநிலம்  20 செப்டம்பர் 2015 அன்று புதிதாக நிறுவப்பட்ட, நேபாளத்தின் ஏழு மாநிலங்களில் ஒன்றாகும். முன்னர் இம்மாநிலத்தின் பெய்ராக நேபாள மாநில எண் 5 என இருந்தது.

2015 நேபாள அரசியல் அமைப்புச் சட்டத்தின் , பட்டியல் எண் 4-இன் படி, நிர்வாக வசதிக்காக, 75 மாவட்டங்களைக் கொண்டு புதிதாக துவக்கப்பட்ட ஏழு நேபாள மாநிலங்களின் ஒன்றாகும். 

இம்மாநில அமைச்சரவை தீர்மானத்தின் படி, பூத்வல் நகரம், 17 சனவரி 2018 அன்று, இம்மாநிலத்தின் இடைக்காலத் தலைநகராக அறிவிக்கப்பட்டது.  இம்மாவட்டம் 13 மாவட்டங்களைக் கொண்டது.

லும்பினி மாநிலம்,  22,288 சதுர கிலோ மீட்டர் பரப்பளவும்,  48,91025 மக்கள் தொகையும், 12 மாவட்டங்களையும் கொண்டுள்ளது.

அமைவிடம்
லும்பினி மாநிலத்தின் வடக்கிலும், வடகிழக்கில் நேபாள மாநில எண் 4, வடமேற்கில் நேபாள மாநில எண் 6, மேற்கில் நேபாள மாநில எண் 7, தெற்கில்  இந்தியா,  எல்லைகளாக அமைந்துள்ளது.

மாவட்டங்கள் 
இம்மாநிலத்தின் 13 மாவட்டங்களின் விவரம்:
1.  பராசி மாவட்டம்  
2. நவல்பராசி மேற்கு மாவட்டம்
2. ரூபந்தேஹி மாவட்டம்  
3.  கபிலவஸ்து மாவட்டம் 
4.  பால்பா மாவட்டம்
5.  அர்காகாஞ்சி மாவட்டம் 
6. குல்மி மாவட்டம்  
7.  கிழக்கு ருக்கும் மாவட்டம் 
8.  ரோல்பா மாவட்டம்
9.  பியுட்டான் மாவட்டம் 
10. தாங் மாவட்டம் 
11. பாங்கே மாவட்டம் 
12.  பர்தியா மாவட்டம்

அரசியல்
இம்மாநிலம் 87 சட்டமன்றத் தொகுதிகளைக் கொண்டது. அதில் 52 உறுப்பினர்கள் நேரடித் தேர்தலிலும், 35 உறுப்பினர்கள் விகிதாசாரத் தேர்தல் முறையிலும் தேர்ந்தெடுக்கப்படுகின்றனர். இம்மாநிலத்திலிருந்து நேபாள தேசிய சபைக்கு 8 உறுப்பினர்களையும், நேபாள பிரதிநிதிகள் சபைக்கு 26 உறுப்பினர்களையும் தேர்ந்தெடுக்கிறது. இம்மாநிலத்தின் முதலாவது முதலமைச்சராக சங்கர் பொக்ரோல் பிப்ரவரி, 2018ல் பதவியேற்றார்.

மாநில சட்டமன்றத் தேர்தல், 2017 முடிவுகள்
  
2017ல் நடைபெற்ற இம்மாநிலச் சட்டமன்றத் தேர்தலில், இம்மாநிலத்தில் பெரும்பான்மையான தொகுதிகளை கைப்பற்றிய மார்க்சிஸ்ட்-லெனினிஸ்ட்  ஒன்றியம் மற்றும் மாவோயிஸ்ட் மையம் இணைந்து கூட்டணி அரசை நிறுவியுள்ளது.  கூட்டணி அரசின் முதலமைச்சராக  சங்கர் பொக்ரேல் , மாநில ஆளுநனரால் 14 பிப்ரவரி 2018 அன்று நியமிக்கப்பட்டார். இம்மாநில சட்டமன்றத்தின் முதன்மை எதிர்கட்சி நேபாளி காங்கிரஸ் ஆகும்.

இதனையும் காண்க
நேபாள மாநிலங்கள்
 நேபாளத்தின் மாவட்டங்கள்

மேற்கோள்கள்

நேபாள மாநிலங்கள்
கர்ணாலி பிரதேசம்

கர்ணாலி பிரதேசம் (Karnali Pradesh) () (முன்னாள் பெயர்:மாநில எண் 6), 2015 நேபாள அரசியலமைப்புச் சட்டத்தின் படி, 20 செப்டம்பர் 2015ல் நிறுவப்பட்ட   நேபாளத்தின் ஏழு மாநிலங்களில் ஒன்றாகும். 30,301 சதுர கிலோ மீட்டர் பரப்புளவு கொண்ட இம்மாநிலத்தின், 2011ம் ஆண்டின் மக்கட்தொகை கணக்கெடுப்பின் படி, மொத்த மக்கள்தொகை 1,701,800 ஆகும். (1 சனவரி 2016ல்). இம்மாநிலம் 10  மாவட்டங்களைக் கொண்டது. 

நேபாளத்தின் வடமேற்கில் அமைந்த கர்ணாலி பிரதேச மாநிலத்தின் முன்னாள் பெயர் மாநில எண் 6 ஆகும். பிப்ரவரி, 2018ல் பதவியேற்ற இம்மாநில சட்டமன்றத் தீர்மானத்தின் படி, இம்மாநிலத்தின் பெயர் கர்ணாலி பிரதேசம் பெயரிப்பட்டது.சனவரி, 2018ல் விரேந்திரநகர் இம்மாநிலத்தின் தலைநகராக அறிவிக்கப்பட்டது.

கர்ணாலி பிரதேசத்தின் மாவட்டங்கள்
கர்ணாலி பிரதேச்ம் 30,301 சதுர கிலோ மீட்டர் பரப்பளவும், 17,01,800  மக்கள் தொகையும், பத்து மாவட்டங்களையும் கொண்டுள்ளது. அவைகள்:

1. மேற்கு ருக்கும் மாவட்டம்  
2. சல்யான் மாவட்டம்  
3.  டோல்பா மாவட்டம்
4. சூம்லா மாவட்டம்  
5.  முகு மாவட்டம் 
6.  ஹும்லா மாவட்டம்  
7.  காளிகோட் மாவட்டம் 
8.  ஜாஜர்கோட் மாவட்டம் 
9.  தைலேக் மாவட்டம்  
10. சுர்கேத் மாவட்டம்

அரசியல்
இம்மாநில சட்டமன்றம் 40 உறுப்பினர்கள் கொண்டது. அதில் 24 உறுப்பினர்கள் நேரடித் தேர்தலிலும், 16 உறுப்பினர்கள் விகிசாத்சாரத் தேர்தல் முறையில் தேர்ந்தெடுக்கப்படுகின்றனர். 

மேலும் நேபாள தேசிய சபைக்கு 8 உறுப்பினர்களையும் மற்றும் நேபாள பிரதிநிதிகள் சபைக்கு 12 உறுப்பினர்களையும் இம்மாநிலத்திலிருந்து தேர்ந்தெடுத்து அனுப்புகின்றனர். 

கர்ணாலி மாநிலத்தின் முதலாவது  முதலமைச்சராக மார்க்சிஸ்ட்-லெனினிஸ்ட்  ஒன்றியத்தின் கூட்டணி கட்சியான  மாவோயிஸ்ட் கட்சியின் மகேந்திர  பகதூர் சாகி  தேர்ந்தெடுக்கப்பட்டுள்ளார. நேபாளி காங்கிரஸ் கட்சி முக்கிய எதிர்கட்சியாக உள்ளது.

2017 சட்டமன்றத் தேர்தல் முடிவுகள்

சுற்றுலாத் தலங்கள்
 ராரா காட்டுயிர் தேசியக் காப்பகம், முகு மாவட்டம் 
 ராரா ஏரி முகு மாவட்டம் 
 கர்னாலி ஆறு

2023 நிலநடுக்கம்
இப்பிரதேசத்தில் 9 நவம்பர் 2023 நள்ளிரவில் 6.4 ரிக்டர் அளவில் ஏற்பட்ட நிலநடுக்கத்தால் ஜாஜர்கோட் மாவட்டம் மற்றும்  மேற்கு ருக்கும் மாவட்டத்தில்  வீடுகள் இடிந்து 150 மேற்பட்டவர்கள் உயிர் இழந்தனர்.

இதனையும் காண்க
நேபாள மாநிலங்கள்
 நேபாளத்தின் மாவட்டங்கள்

மேற்கோள்கள்

நேபாள மாநிலங்கள்
பொளிவாய் (பொறியியல்)

உற்பத்தி அல்லது இயந்திரப் பொறியியலில், பொளிவாய் என்பது, ஓர் பொருளினுள் வார்க்கப்படும் (வெட்டப்படும்) நீண்ட-குறுகலான பள்ளம் ஆகும். பொதுவாக இயந்திரத்தின்       மற்றொரு பொருள்/பகுதியை அப் பள்ளத்தினுள் நகரவைக்கும் / வழிநடத்தும் நோக்கில், இது வெட்டப்படும்.

எடுத்துக்காட்டுகளாக:
 கடினமான பொருளில் (உலோகத்தில்) வெட்டப்படும் இப் பள்ளமானது; வட்டம், முட்டையுரு அல்லது வில் வடிவில் இருக்கலாம். இப் பள்ளத்தில் (அடைப்பி போன்ற) மற்றொரு கூறை பொருத்த (வைக்க) ஏதுவாக இருக்கும். 
 ஒரு சக்கரம் / கப்பியின் சுற்றளவு முழுவதும் ஏற்படுத்தப்பட்டிருக்கும் குழி, அதில் கயிறை / வாரை இணைக்க வகை செய்யும்.

மேற்கோள்கள்

உலோகவேலைத் துறைச்சொற்கள்
கந்தரோடை தொல்லியல் களம்

கந்தரோடை என்று அழைக்கப்படும் ஊர் 2500 ஆண்டுகளுக்கு முற்பட்ட வரலாற்றுத் தன்மை கொண்டுள்ளது. அதாவது கிறிஸ்துவுக்கு முன் 500 ஆண்டுகளுக்கும் மேலான வரலாற்றை உடையது என்று ஆய்வாளர்கள் தெளிவுபடுத்தியுள்ளனர்."யாழ்ப்பாண மாவட்டத்தில் உள்ள தொல்லியல் களங்களுல் மிகவும் பழைமை வாய்ந்தது மட்டும் இன்றி மிக பிரசித்தி பெற்றதும் இந்த கந்தரோடை தொல்லியல் களம். (இந்திரபாலா 2006,105) 
அண்மையில் 3000 ஆண்டுகள்  பழமை வாய்ந்த கருங்கல் அம்மி ஒன்று இங்கு கண்டெக்கப்பட்டமையும் குறிப்பிடதக்கது. (வீரகேசரி 25.06.2013)
இது ஒரு பெருநகரமாக இருந்தது என்றும் வியாபார முக்கிய நிலையமென்ற வகையில் சர்வதேச  நாமத்தை கொண்டிருந்தது (பத்மநாதன் 2011, 3) 
அதுமட்டுமன்றி, பௌத்த சமயம் இங்கு மலர முன்னர் தமிழர் பண்பாடு நிலவியதாகவும்கூறப்படுகின்றது.ரோமாபுரி,சீனா,சேர,சோழ,பாண்டிய,பல்லவ,சிங்கள அரசு கந்தரோடையுடன் நெருங்கிய தொடர்புகளைக் கொண்டுருந்தமைக்கான சான்றுகளையும் தொல்பொருள் ஆய்வாளர்கள் கண்டறிந்து உள்ளனர். அவை பற்றிய கட்டுரைகள் ஆங்கில,சிங்கள ஆகிய மொழிகளில் வெளிவந்துள்ளன.

தொல்லியற்களங்கள்
தஞ்சாவூர் மணிகுன்றப்பெருமாள் கோயில்

தஞ்சாவூர் மணிகுன்றப்பெருமாள் கோயில் தஞ்சாவூரில் அமைந்துள்ள வைணவக்கோயிலாகும்.

தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

அமைவிடம்
தஞ்சாவூர் கும்பகோணம் சாலையில் கரந்தட்டாங்குடியை அடுத்துள்ள வெண்ணாற்றங்கரை பகுதியில் இக்கோயில் அமைந்துள்ளது.

அமைப்பு
நுழைவாயிலைக் கடந்து உள்ளே செல்லும்போது  பலிபீடம், கொடி மரம் உள்ளன. அடுத்து கருடாழ்வார் சன்னதி உள்ளது. முன் மண்டபத்தில் வலப்புறம் கருடாழ்வாரும், இடப்புறம் ஆஞ்சநேயரும் உள்ளனர். அடுத்து கருவறை உள்ளது. கருவறையில் மணிகுன்றப்பெருமாள் உள்ளார். மூலவர் சன்னதியின் இடப்புறம் விருத்தசேனம், உடையார், நம்மாழ்வார் ஆகியோர் உள்ளனர்.மூலவர் சன்னதிக்கு வலப்புறம் வெளியில் அம்புஜவல்லித்தாயார்  சன்னதி உள்ளது.

நவநீத சேவை
நவநீத சேவையின்போது தஞ்சாவூரிலுள்ள நீலமேகப் பெருமாள், நரசிம்மப் பெருமாள், மணிககுன்றப் பெருமாள், கல்யாண வெங்கடேசப் பெருமாள், மேல ராஜ வீதி நவநீத கிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழ ராஜ வீதி வரதராஜ பெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமப் பெருமாள், மானம்புச்சாவடி நவநீத கிருஷ்ணன், பிரசன்ன வெங்கடேசப் பெருமாள், மேலஅலங்கம் ரெங்கநாத பெருமாள், படித்துறை வெங்கடேசப் பெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர்.  அந்த கோயில்களில் இந்த கோயிலும் ஒன்றாகும்.

குடமுழுக்கு
16.3.2000இல் குடமுழுக்கு நடைபெற்றதற்கான கல்வெட்டு கோயிலில் உள்ளது.

மேற்கோள்கள் 

தஞ்சாவூர் மாவட்டத்திலுள்ள பெருமாள் கோயில்கள்
சு. நரேந்திரன்

சு. நரேந்திரன் தஞ்சாவூரைச் சேர்ந்த மருத்துவர் ஆவார்.

தமிழ்ப்பணி
அரசு மருத்துவக்கல்லூரியில் பணியாற்றி பணி நிறைவு பெற்ற இவர் பல ஆண்டுகளாக அறிவியல்தமிழுக்கு அரும் பணியாற்றிவருகிறார். மிகச்சிறந்த தமிழறிஞராகவும், மொழிபெயர்ப்பாளராகவும் உள்ளார்.

அறிவியல் தமிழ்
தமிழில் அறிவியலை மக்களுக்குக் கொண்டு செல்லும் நோக்கில் அறிவியல் கட்டுரைகளையும், நூல்களையும் எழுதியுள்ளார்.

விருதுகள்
சிறந்த நூல் விருது (தமிழக அரசு, 1986), அறிவியல் பரப்புதல் விருது (மத்திய அரசு), இயற்றமிழுக்காக கலைமாமணி விருது (தமிழ்நாடு அரசு, 2010) உள்ளிட்ட  37க்கும் மேற்பட்ட விருதுகளை இவருக்கு பல்கலைக்கழகங்களும், சேவை அமைப்புகளும்  வழங்கியுள்ளன.

நூல்கள்
கீழ்க்கண்ட நூல்கள் உள்ளிட்ட 30க்கும் மேற்பட்ட நூல்களை இவர் எழுதியுள்ளார்.
 நோயை வெல்வோம் (நியூ செஞ்சுரி புக் ஹவுஸ், 1985)
 பொது அறுவை மருத்துவம் (தமிழ்ப்பல்கலைக்கழகம், தஞ்சாவூர்) 
 கிறித்தவமும் அறிவியலும் (கொற்றவை பதிப்பகம், 2014) 
 இரத்த தானம், உடல் உறுப்பு தானம் (கற்பகம் புத்தகாலயம், 2014)
 வயிற்று நோய்களும் அவற்றின் மருத்துவமும்  (பூம்புகார் பதிப்பகம்)

மேற்கோள்கள் 

தமிழறிஞர்கள்
இந்திய மருத்துவர்கள்
இந்திய அறிவியலாளர்கள்
அறிவியல் தமிழ் எழுத்தாளர்கள்
உறையூர் சுருட்டு

உறையூர் சுருட்டு திருச்சி மாவட்டம் திருச்சி அருகேயுள்ள உறையூர் சுருட்டு தயாரிப்பிற்கு புகழ் பெற்ற இடமாகும்.

செய்முறை
நெல்லைப்போல புகையிலையை நடவு செய்தபின் தொடர்ந்து கவனித்துவரவேண்டும். அறுவடையின்போது ஒன்றோடொன்று இணையாமல் பார்த்துக்கொள்ளவேண்டும். அறுவடை செய்தபின் புகையிலையை காயவைப்பர். மூன்று நாள் கழித்து அதனைப் பார்க்கும்போது நிறம் மாறியிருக்கும்.  பின்னர் இவை கிடங்கில் பாதுகாக்கப்படும். அத்துடன் தேவையான அளவு பனை வெல்லத்தைக் கலந்து சுருட்டு தயாரிக்கப்படுகிறது. நான்கு மாதங்களுக்கு அதனுடைய தன்மை மாறாமல் இருக்க மூன்று நாளுக்கொரு முறை இடம் மாற்றி வைக்கப்படுகிறது. சிறியது முதல் மூன்றரை அங்குலம் வரை அளவில் தயாரிக்கப்படுகிறது.

ஏற்றுமதி
பல்வேறு நாடுகளுக்கு சுருட்டு இங்கிருந்து ஏற்றுமதி செய்யப்படுகிறது. பிரிட்டன் பிரதமர் வின்ஸ்டன் சர்ச்சிலுக்கு அவானாவில் இருந்து சுருட்டு தருவிக்கபட்டு வந்தது. இரண்டாம் உலகப் போரின் போது அவானாவில் இருந்து வரும் கப்பல்கள் நாசிப் படைகளால் தடுக்கப்பட்டன. அதன்பிறகு உறையூர் சுருட்டுகள் சர்ச்சிலுக்கு அனுப்பப்பட்டன. இந்தச் சுருட்டுகள் அவருக்குப் பிடித்துப் போயின. இதன் பிறகு ஐரோப்பிய நாடுகளில் உறையூர் சுருட்டு பிரபலமடைந்தது.

பரவலர் பண்பாட்டில் 
செர்லக் ஓம்சின் துப்பறியும் புதினங்களில் குற்றவாளி குறித்த விவரிப்பில் 'ஆறடி உருவம் அகோரமும், வாயில் புகையும் திருச்சிராப்பள்ளி சுருட்டு' என்ற வரியும் இடம்பெற்றது. திருச்சிராப்பள்ளி சுருட்டு என்பது உறையூர் சுருட்டைக் குறிப்பதாகும்.

ஊரால் சிறப்பு
இவ்வாறே மணப்பாறை முறுக்கு, காங்கேயம் காளை, திண்டுக்கல் பூட்டு போன்றவை ஊரின் பெயரால் சிறப்பினைக் கொண்டுள்ளன.

மேற்கோள்கள் 

தமிழர் கைத்தொழில்கள்
புகையிலை
புகை பிடித்தல்
திருச்சிராப்பள்ளி
செங்கோட்டி யாழ்

செங்கோட்டி யாழ் என்பது பண்டைய தமிழர் யாழ்க் கருவி ஆகும். இது சீறி யாழுடன் நெருங்கிய தொடர்பு கொண்டிருந்தாலும், அவை இரண்டும் வெற்வேறானவை எனக் கருதப்படுகின்றன. இந்த யாழ் பற்றிய குறிப்புகள் சிலம்பதிகாரம், மணிமேகலை, சீவக சிந்தாமணி ஆகியவற்றில் குறிப்பிடப்பட்டுள்ளன.

உசாத்துணை 

யாழ்
சீறி யாழ்

சீறி யாழ் என்பது பண்டைய தமிழர் யாழ்க் கருவி ஆகும். இது செங்கோட்டி யாழுடன் நெருங்கிய தொடர்பு கொண்டிருந்தாலும், அவை இரண்டும் வெற்வேறானவை எனக் கருதப்படுகின்றன. சீறி யாழில் உள்ள போர்வைத்தோல் செங்கோட்டி யாழில் இல்லை. இந்த யாழ் பற்றிய குறிப்புகள் சங்க இலக்கியங்களில் குறிப்பிடப்பட்டுள்ளன.

உசாத்துணை 

யாழ்
சகோட யாழ்

சகோட யாழ் என்பது பண்டைய தமிழர் யாழ்க் கருவி ஆகும். அதற்கு பதினான்கு தந்திகள் உள்ளன. இந்த யாழ் பற்றிய குறிப்புகள் சிலப்பதிகாரம், மணிமேகலை, சீவக சிந்தாமணி ஆகியவற்றில் குறிப்பிடப்பட்டுள்ளன.  இக்கருவியின் உயரம் சுமார் 3.5 அடிகள் என்று கருதப்படுகின்றது.

உசாத்துணை 

யாழ்
பியூட்டைல் அக்ரைலேட்டு

பியூட்டைல் அக்ரைலேட்டு (Butyl acrylate) என்பது C7H12O2 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். வேதிப்பொருள்களை பெருமளவில் தயாரிப்பதில் இச்சேர்மம் பயன்படுத்தப்படுகிறது.

பயன் 

வர்ணங்கள், மேற்பூச்சுகள், பூச்சுகள், பசைகள், எரிபொருள், ஜவுளி, நெகிழிகள் மற்றும் இடைவெளி நிரப்புகள் போன்றவற்றில் பியூட்டைல் அக்ரைலேட்டு பயன்படுத்தப்படுகிறது

உயிர் வேதியியல் 

சமீபத்திய மாதிரிகளில் பியூட்டைல் அக்ரைலேட்டு கார்பாக்சில் எசுத்தரேசினால் அல்லது குளுட்டாதையோனால் வளர்சிதைமாற்றமடைகிறது. அக்ரைலிக் அமிலம், பியூட்டனால், மெர்காப்டியூரிக் அமிலக் கழிவு (சிறுநீரில் வெளியேற்றப்படும் கழிவு மற்றும் கார்பனீராக்சைடு) ஆகியனவற்ரை இந்நச்சு நீக்க வினை உற்பத்தி செய்கிறது .

உற்பத்தி 

அசிட்டைலின், 1-பியூட்டைல் ஆல்ககால், கார்பனோராக்சைடு, நிக்கல் கார்பனைல், ஐதரோகுளோரிக் அமிலம் போன்றவை பல்வாறாக வினைகளில் ஈடுபட்டு பியூட்டைல் அக்ரைலெட்டை உருவாக்குகின்றன. பியூட்டனால், மெத்தில் அக்ரைலேட்டு அல்லது அக்ரைலிக் அமிலத்துடன் வினைபுரிந்தும் பியூட்டைல் அக்ரைலேட்டை உருவாக்குகிறது

பாதுகாப்பு 

பெராக்சைடு அல்லது வெப்பத்தில் பியூட்டைல் அக்ரைலேட்டு உயர் வினைத்திறன் கொண்டும் எளிமையாக பலபடியாகும் தன்மையும் கொண்டுள்ளன. எனவே வணிகமுறை தயாரிப்புகளில் பலபடியாதல் வளர்தடுபொருட்கள் பயன்படுத்தப்படுகின்றன. வலிமையான காரங்கள், அமிலங்கள், அமீன்கள், ஆலசன்கள், ஐதரசன் சேர்மங்கள் மற்றும் ஆக்சிசனேற்றிகள் ஆகியனவற்றுடன் பியூட்டைல் அக்ரைலெட்டு எளிதாக வினைபுரிகிறது. மேலும், பியூட்டைல் அக்ரைலேட்டு ஒரு இரண்டாம்நிலை எரிதிரவமாக  வகைப்படுத்தப்பட்டுள்ளது. ஐதரோ குயினோன் அல்லது ஐதரோ குயினோன் எத்தில் ஈதர் ஆக பியூட்டைல் அக்ரைலேட்டு நிலைப்பு அடைகிறது. 

சுவாசம். தோல் வழியாக விழுங்குதல், கண்களால் நோக்குதல் போன்ற செயல்களால் பியூட்டைல் அக்ரைலேட்டு மனித உடலுக்குள் ஈர்க்கப்படுகிறது. இதன் அறிகுறியாக கண்களில், தோலில் எரிச்சல்,சுவாசக் குழாய் கோளாறுகள், தோல் நோய்கள், வாந்தி, வயிற்றுப்போக்கு, இருமல் தொண்டை வறட்சி போன்ற பாதிப்புகள் ஏற்படுகின்றன .

மேற்கோள்கள் 

ஒற்றைப்படிகள்
அக்ரைலேட்டு எசுத்தர்கள்
பியூட்டைல் எசுத்தர்கள்